Dith Pran
<s>Dith Pran (kmerski: ឌិត ប្រន; Siem Reap, 27. rujna 1942. – New Brunswick, NJ, 30. ožujka 2008.) bio je kambodžansko-američki novinar i fotoreporter, najpoznatiji po tomu što je preživio teror Crvenih Kmera i uspješno pobjegao iz zemlje.</s><s>Njegovu životnu priču obradio je novinar Sydney Schanberg, a ista je ekranizirana u nagrađivanom filmu The Killing Fields, gdje ga je tumačio Haing S. Ngor, liječnik koji je također preživio teror Pol Potova režima i izbjegao iz zemlje.</s>

<s>Rođen je 1942. godine u Siem Reapu.</s><s>Njegov otac je bio službenik zadužen za javne radove.</s><s>U školi je učio francuski, a sam je naučio i engleski jezik.</s><s>U mladosti je radio kao prevoditelj za američku vojsku, ali je dobio otkaz nakon što su Kambodža i Sjedinjene Države raskinule diplomatske odnose.</s><s>Naknadno je radio s britanskom filmskom ekipom koja je snimala film Lord Jim (1965.), a nakon toga i kao receprioner u hotelu.</s>

<s>Početkom 70-ih godina, američki novinar Sydney Schanberg, iz New York Timesa, radio je kao strani dopisnik u Kambodži.</s><s>Dith je, kao fotoreporter i prevoditelj, bio dio njegovog tima.</s><s>Kada je 1975. godine došlo do promjene režima, strani novinari su dobili dozvolu za napuštanje zemlje (iako je Schanberg ostao još neko vrijeme), dok Dith nije.</s><s>Nakon što su Amerikanci otišli, Dith je postao meta Crvenih Kmera.</s><s>Kako bi spasio život, morao je skrivati svoje obrazovanje i činjenicu da je bio u kontaktu s Amerikancima (što su, per se, bili dovoljni razlozi za pogubljenje) te se pretvarao da je taksist.</s><s>Ubrzo je odveden na prisilni rad te je četiri godine bio izložen izgladnjivanju i torturi, prije nego je vijetnamska vojska početkom 1979. godine svrgnula Pol Potov režim.</s><s>U međuvremenu je uspio pobjeći režimskim dužnosnicima, a njegov put kroz Kambodžu bio je dug 40 kilometara, a na njemu je susreo ono što će kasnije nazvati "poljima smrti", odnosno masovna stratišta i grobnice žrtava Pol Potovog režima.</s><s>Trojica njegove braće i sestra su stradali tokom režima.</s>

<s>Nakon pada režima, vratio se u rodni grad, gdje je saznao da je čak 50 članova njegove obitelji pobijeno.</s><s>Vijetnamci su ga imenovali lokalnim čelnikom ali je on, strahujući da se njegova veza s američkim novinarima otkrije, pobjegao u Tajland početkom 1979. godine.</s><s>Nakon što je Schanberg saznao da je Dith u Tajlandu, ekspresno je doletio u Bangkok, gdje su se dvojica prijatelja ponovo susreli uz veliku uzajamnu sreću.</s><s>Schanberg ga je poveo sa sobom u Sjedinjene Države, gdje se ponovo spojio s obitelji te, od 1980. godine, radio za New York Times kao fotoreporter.</s><s>Svjetsku slavu ostvario je 1984. godine kroz film The Killing Fields, na čijoj je realizaciji aktivno sudjelovao.</s>

<s>Godine 1986., on i njegova supruga Dith Ser Moeun postaju američki državljani; njih su se dvoje kasnije razveli.</s><s>Dith se ponovo oženio za Kim DePaul, ali i taj je brak završio razvodom.</s><s>Godine 1998., uručena mu je Medalja časti Ellis Islanda te Nagrada za izvrsnost Međunarodnog centra.</s><s>Preminuo je 30. ožujka 2008. godine u New Brunswicku od posljedica raka gušterače.</s>

<s>Reference</s>

<s>Vanjske veze</s>

<s>The Last Word of Dith Pran New York Times.</s><s>March 30, 2008.</s><s>Video Interview of Dith Pran.</s><s>Osmrtnice
 The Times, 31. ožujka 2008.</s><s>The Daily Telegraph, 1. travnja 2008.</s><s>The Independent, 1. travnja 2008
 The Guardian, 1. travnja 2008</s>

<s>Kambodžanski novinari
Američki novinari
Američki fotoreporteri‎
Kambodžanski genocid
Biografije, Siem Reap</s>

